CELEX: 52006XG1207(01)
Language: hu
Date: 2006-12-07 00:00:00
Title: A Tanács következtetései a kulturális anyagok digitalizálásáról és online hozzáférhetőségéről, valamint a digitális megőrzésről

7.12.2006   
            
            
               HU
            
            
               Az Európai Unió Hivatalos Lapja
            
            
               C 297/1
            
         A Tanács következtetései a kulturális anyagok digitalizálásáról és online hozzáférhetőségéről, valamint a digitális megőrzésről
   (2006/C 297/01)
   AZ EURÓPAI UNIÓ TANÁCSA,
   Figyelembe véve, hogy:
   
               —
            
            
               a kulturális örökség, valamint a kulturális tartalom és kifejezésmódok megtestesítik és közvetítik az Európai Unió közös és alapvető értékeit, továbbá bizonyítják Európa kulturális és nyelvi sokszínűségét;
            
         
               —
            
            
               a kulturális tartalom kulcsfontosságú társadalmi és gazdasági szerepet játszik. A polgárok között és a kutatói társadalomban valós igény van a digitális tartalomra. Kulturális örökségünk digitalizálása és online hozzáférhetősége lendületet adhat az alkotó tevékenységnek és támogathat más ágazatokhoz – például a tanuláshoz és az idegenforgalomhoz – kapcsolódó tevékenységeket is, a lisszaboni stratégiával összhangban fokozva ezáltal Európa versenyképességét és növekedését;
            
         
               —
            
            
               a párhuzamos erőfeszítések elkerülése és a szinergiateremtés érdekében összehangolt, közösségi szintű fellépésre van szükség; e fellépésnek azonban figyelembe kell vennie, hogy a tagállamokban a tartalmak digitalizálása és a digitális megőrzés terén tapasztalható előrehaladás és koordináció jelenlegi mértéke, továbbá az e területtel kapcsolatos nemzeti prioritások erős eltéréseket mutatnak.
            
         1.   ÜDVÖZLI
   
               —
            
            
               a kulturális anyagok digitalizálásáról és online hozzáférhetőségéről, valamint a digitális megőrzésről szóló bizottsági közleményt és ajánlást az „i2010: digitális könyvtárak” kezdeményezés részeként.
            
         2.   TÁMOGATJA
   
               —
            
            
               a kulturális anyagok digitalizálásáról és online hozzáférhetőségéről, valamint a digitális megőrzésről szóló bizottsági ajánlás mögött meghúzódó stratégiai célkitűzéseket és az ajánlás főbb elemeit.
            
         
               —
            
            
               az európai digitális könyvtár gondolatát, amely olyan közös, többnyelvű hozzáférési pontként működne, amelyen keresztül elérhető Európa szétszórtan fellelhető – vagyis különböző helyeken különböző szervezetek által őrzött – digitális kulturális öröksége, és amely mindenféle kulturális anyag (szövegek, audiovizuális anyagok, múzeumi tárgyak, levéltári gyűjtemények stb.) előtt nyitva áll, továbbá amelynek célja a kritikus mennyiségű forrás gyors elérhetővé tétele a felhasználók számára.
            
         3.   ELISMERI
   
               —
            
            
               a tagállamokban a levéltárak, könyvtárak és múzeumok tartalmának digitalizálása és online hozzáférhetővé tétele érdekében folyamatban lévő különböző erőfeszítéseket, és azt, hogy az egyes tagállamok különböző szintű előrelépéseket tettek.
            
         
               —
            
            
               a digitalizálással foglalkozó nemzeti képviselői munkacsoport által, többek között a dinamikus cselekvési terven keresztül (1) a tagállamok közötti tapasztalatcsere, és az előrehaladás figyelemmel kísérése érdekében végzett értékes koordinációs munkát.
            
         
               —
            
            
               annak szükségességét, hogy ezt a koordinációt beágyazzák a Közösség intézményi keretébe.
            
         4.   HANGSÚLYOZZA
   
               —
            
            
               a CENL (az Európai Nemzeti Könyvtárosok Konferenciája) által európai szinten végzett értékes munkát
               
                           —
                        
                        
                           az Európai Könyvtár (TEL) – mint az európai nemzeti könyvtárak kollektív forrásának kapuja – megszervezése és létrehozása terén,
                        
                     
                           —
                        
                        
                           az európai digitális könyvtár létrehozásának előmozdítása érdekében
                        
                     
         
               —
            
            
               az egyes tagállamokban található múzeumi, könyvtári és levéltári digitális gyűjtemények leírására és összekapcsolására, valamint az e gyűjteményekhez való hozzáférés lehetővé tételére irányuló, a Michael (2) és a Michael Plus projekt keretében folyamatban lévő munkát;
            
         
               —
            
            
               hogy a könyvtárak, múzeumok és levéltárak közötti kiegyensúlyozott együttműködés megvalósítására irányuló jövőbeni munkát ezekre és az ezekhez kapcsolódó kezdeményezésekre kell alapozni;
            
         
               —
            
            
               hogy miközben az európai digitális könyvtár mindenféle kulturális anyag (szövegek, audiovizuális anyagok, múzeumi tárgyak, levéltári gyűjtemények) tekintetében a kezdetektől fogva koncepcionális és technikai előkészületeket folytat, a kezdeti időszakban kihasználhatja a kritikus tömegű többnyelvű szöveges anyagban rejlő lehetőségeket.
            
         
               —
            
            
               hogy a szellemi tulajdonjog területére vonatkozó közösségi és nemzetközi jogszabályok teljes körű tiszteletben tartása mellett fontos, hogy megkezdődjön a tartalom digitalizálását, megőrzését és hozzáférhetőségét célzó munka.
            
         5.   TUDOMÁSUL VESZI, HOGY
   
               —
            
            
               a Bizottság tanulmányt szándékozik készíteni a kultúra digitalizálásának az Európai Unióban elért eredményeiről, a digitális források hosszú távú megőrzésének társadalmi-gazdasági hatásairól, valamint a szabad hozzáférésű források társadalmi-gazdasági hatásairól;
            
         
               —
            
            
               a Bizottság a hetedik kutatási és fejlesztési keretprogram keretében társfinanszírozást szándékozik nyújtani a digitalizálással és a digitális megőrzéssel foglalkozó kompetenciaközpontok hálózatához.
            
         6.   FELKÉRI A TAGÁLLAMOKAT, HOGY
   
               —
            
            
               foglalkozzanak a bizottsági ajánlásban meghatározott, a kulturális anyagok digitalizálásához és online hozzáférhetőségéhez, valamint a digitális megőrzéshez kapcsolódó kérdésekkel, és különösen az e következtetésekben kiemelt vonatkozásaikkal;
            
         
               —
            
            
               első lépésként, a mellékelt indikatív ütemtervvel összhangban és figyelembe véve a tagállamok eltérő kiindulási pontját,
               
                           —
                        
                        
                           
                              támogassák a digitalizálásra és a digitális megőrzésre vonatkozó nemzeti stratégiákat és célkitűzéseket;
                        
                     
                           —
                        
                        
                           
                              járuljanak hozzá az Európai Digitális Könyvtárhoz, azaz a közös, többnyelvű hozzáférési ponthoz, amelyen keresztül elérhető Európa szétszórtan fellelhető kulturális öröksége;
                        
                     
                           —
                        
                        
                           
                              javítsák a kulturális anyagok digitalizálásának és online hozzáférhetőségének, valamint a digitális megőrzésének keretfeltételeit;
                        
                     
                           —
                        
                        
                           
                              erősítsék a kapcsolódó kérdésekről a tagállamokon belül és azok között folytatott koordinációt;
                        
                     
                           —
                        
                        
                           járuljanak hozzá az európai szinten elért eredmények hatékony áttekintéséhez.
                        
                     
         7.   FELKÉRI A BIZOTTSÁGOT, HOGY
   
               —
            
            
               első lépésként, a mellékelt indikatív ütemtervvel összhangban:
               
                           —
                        
                        
                           
                              ösztönözze és koordinálja az európai digitális könyvtár létrehozására irányuló munkát, amely olyan közös, többnyelvű hozzáférési pontként működne, amelyen keresztül elérhető Európa szétszórtan fellelhető digitális kulturális öröksége;
                        
                     
                           —
                        
                        
                           elsősorban egy, a tagállamok képviselőiből álló – a folytonosság, többek között a hatékony átmeneti szabályok biztosításával és a megszerzett tapasztalat és szakértelem alapján a digitalizálással foglalkozó nemzeti képviselői munkacsoport által végzett koordinációs munkát a Közösség intézményi keretében folytató – csoport létrehozása révén járuljon hozzá a kulturális anyagok digitalizálására és online hozzáférhetőségére, valamint a digitális megőrzésre vonatkozó szakpolitikák jobb koordinációjához.
                        
                     
                           —
                        
                        
                           
                              határozza meg a digitalizálásra, az online hozzáférhetőségre és a digitális megőrzésre vonatkozó keretfeltételeket;
                           
                        
                     
                           —
                        
                        
                           különböző kiindulási pontjaik figyelembevételével értkelje a tagállamok által a vonatkozó kérdések terén elért általános előrehaladást; valamint az európai digitális könyvtár létrehozása terén elért általános előrehaladást, és erről tájékoztassa a Tanácsot.
                        
                     
         
      (1)  A kulturális és tudományos tartalmak digitalizálásának uniós koordinációjára vonatkozó dinamikus cselekvési terv.
   
      (2)  Az európai kulturális örökség többnyelvű nyilvántartása
   
      MELLÉKLET
      KIEMELT INTÉZKEDÉSEK ÉS INDIKATÍV (1) ÜTEMTERV
      A.   A TAGÁLLAMOK TEVÉKENYSÉGEI ÉS CÉLJAI
      
                  1.
               
               
                  A digitalizálásra és a digitális megőrzésre vonatkozó nemzeti stratégiák és célkitűzések támogatása az alábbiak révén:
                  
                              A kulturális anyagok digitalizálására vonatkozó tervek és nemzeti stratégiák kidolgozása és naprakésszé tétele
                           
                           
                              2007
                           
                        
                              A hosszú távú megőrzésre és a kötelespéldány-szolgáltatásra vonatkozó nemzeti stratégiák kidolgozása
                           
                           
                              2008 közepe
                           
                        
                              Mennyiségi és minőségi célok megállapítása, beleértve a kulturális anyagok kötelespéldány-szolgáltatásához, digitalizálásához, online hozzáférhetőségéhez és hosszú távú megőrzéséhez szükséges pénzügyi terv több évre történő meghatározását is
                           
                           
                              2007
                           
                        
                              A digitalizálás terén a köz- és magánszféra partnerségére vonatkozó lehetőségek vizsgálata, valamint adott esetben e partnerség kezdeményezése és előmozdítása
                           
                           
                              2007-2008
                           
                        
            
                  2.
               
               
                  A tagállamokon belül és azok között folytatott koordináció erősítése az alábbiak révén:
                  
                              A kulturális tartalmakra vonatkozó digitalizálási tevékenységek nemzeti koordinációs mechanizmusának létrehozása, regionális és helyi szinten is
                           
                           
                              2007
                           
                        
                              Információcsere a többi tagállammal a szinergiateremtés, a széttöredezettség és az átfedések kiküszöbölése érdekében
                           
                           
                              2007-2008
                           
                        
                              A digitalizálandó anyagok kiválasztására vonatkozó közös kritériumok kidolgozása, európai szintű hozzáadott érték biztosítása céljából
                           
                           
                              2007
                           
                        
            
                  3.
               
               
                  
                     Az Európai Digitális Könyvtárhoz való hozzájárulás az alábbiak révén:
                  
                              A kulturális intézmények számára ütemtervek és ösztönzők kidolgozása annak érdekében, hogy azok a már meglévő és a frissen digitalizált anyagaikat az európai digitális könyvtár rendelkezésére bocsássák
                           
                           
                              2007
                           
                        
                              A tartalomtulajdonos magánszemélyek ösztönzése, hogy a szerzői jogi oltalom alatt álló anyagaikat tegyék kereshetővé és hozzáférhetővé a közös, többnyelvű hozzáférési ponton keresztül
                           
                           
                              2008-2009
                           
                        
                              Olyan megállapodások vagy kollektív szerződések kötése a jogtulajdonosok és a kulturális intézmények, például archívumok, könyvtárak és múzeumok között, amelyek értelmében az utóbbiak szerződéses alapon online hozzáférhetővé tehetik a szerzői jogi oltalom alatt álló anyagokat
                           
                           
                              2009
                           
                        
            
                  4.
               
               
                  
                     Az európai szinten elért eredmények hatékony áttekintéséhez való hozzájárulás az alábbiak révén:
                  
                              A nemzeti szinten elért eredmények és a nemzeti szinten szerzett tapasztalatok értékelése
                           
                           
                              2008 tavasza
                           
                        
                              A Bizottság tájékoztatása ezen eredményekről és tapasztalatokról, továbbá a kulturális anyagok digitalizálásáról és online hozzáférhetőségéről, valamint a digitális megőrzésről szóló bizottsági ajánlás és e következtetések különböző elemeire vonatkozóan tett intézkedésekről
                           
                           
                              2008 tavasza
                           
                        
            
                  5.
               
               
                  A kulturális anyagok digitalizálása és online hozzáférhetősége, valamint a digitális megőrzés keretfeltételeinek javítása az alábbiak révén:
                  
                              A nemzeti jogszabályokban a kulturális anyagok digitalizálása és online – megfelelő feltételek mellett többek között tanulmányi és kutatási vagy egyéb felhasználási célra való – hozzáférhetősége előtt álló akadályok felszámolására irányuló intézkedések meghatározása és foganatosítása
                           
                           
                              2008
                           
                        
                              A gazdátlan művek és a kereskedelmi forgalomban már nem beszerezhető művek digitalizálását és online hozzáférhetőségét elősegítő mechanizmusok létrehozása a tartalomtulajdonos érdekeinek és jogainak teljes mértékű tiszteletben tartása mellett
                           
                           
                              2008
                           
                        
                              Jogi vagy egyéb hatékony keret létrehozása a digitális megőrzés támogatására; ez magában foglalja a digitális kulturális anyagok kötelespéldány-szolgáltatását az erre jogilag felhatalmazott intézmények számára és az ilyen intézmények általi webes szüretelést, figyelembe véve többek között a közösségi adatvédelmi jogszabályokat, valamint a sokszorosítást és a migrációt is.
                           
                           
                              2009
                           
                        
                              A kulturális intézmények ösztönzése a digitális megőrzésre vonatkozó műszaki előírásoknak a digitalizáció szervezeti munkafolyamatán belüli végrehajtására.
                           
                           
                              2008
                           
                        
            B.   A BIZOTTSÁG TEVÉKENYSÉGEI ÉS CÉLJAI
      
                  1.
               
               
                  
                     Az európai digitális könyvtár létrehozására irányuló munka ösztönzése és koordinálása az alábbiak révén:
                  
                              Azon erőfeszítések koordinálása és ösztönzése, amelyek célja egy közös, többnyelvű hozzáférési pont létrehozása a kulturális anyagok terjesztése érdekében
                           
                           
                              2007-től kezdődően
                           
                        
                              Az interoperabilitás lehetővé tétele érdekében a szabványokkal kapcsolatos kérdések megoldására, valamint a többnyelvű hozzáférés eredményes kezelésére irányuló munka koordinálása és ösztönzése
                           
                           
                              2007-2008
                           
                        
                              Fórum biztosítása a magánszférával és a vonatkozó szervezetekkel folytatandó tárgyalások céljára annak érdekében, hogy kidolgozzák az anyagoknak a közös hozzáférési pont számára történő biztosításának elveit
                           
                           
                              2007-2008
                           
                        
                              Pénzügyi és egyéb források biztosítása az európai szintű tevékenységek számára; a digitalizálással és digitális megőrzéssel foglalkozó kompetenciaközpontok európai hálózata hetedik keretprogram keretében történő létrehozásának támogatása, a tagállamok eltérő lehetőségeinek és a különböző típusú kulturális tartalmak különleges jellemzőinek teljes mértékű figyelembevételével; a többnyelvű hozzáférési pontba integrálható, innovatív szolgáltatásokat támogató technológiák hetedik keretprogram keretében történő támogatása
                           
                           
                              2007-től kezdődően
                           
                        
            
                  2.
               
               
                  A kulturális anyagok digitalizálására és online hozzáférhetőségére, valamint a digitális megőrzésre vonatkozó szakpolitikák jobb koordinációjához való hozzájárulás az alábbiak révén:
                  
                              A tagállamok által végzett tevékenységek figyelemmel kísérése, valamint a tagállamok közötti együttműködés támogatása
                           
                           
                              2007-től kezdődően
                           
                        
                              Segítségnyújtás a tagállamok számára abban, hogy meghatározzák a problémákat, figyelemmel kísérjék a szűk keresztmetszeteket és szükség esetén javaslatot tegyenek a digitalizálási folyamat beindítására
                           
                           
                              2008-2009
                           
                        
                              A tagállamok által kijelölt szakértőkből álló – a folytonosság, többek között a hatékony átmeneti szabályok biztosításával és a megszerzett tapasztalat és szakértelem alapján a digitalizálással foglalkozó nemzeti képviselői munkacsoport által végzett koordinációs munkát a Közösség intézményi keretében folytató – csoport létrehozása
                           
                           
                              2007
                           
                        
            
                  3.
               
               
                  
                     A keretfeltételek meghatározása az alábbiak révén:
                  
                              Javaslattétel néhány konkrét jogi kérdésnek – mint például a gazdátlan és a kereskedelmi forgalomban már nem beszerezhető művek – a tartalomtulajdonos érdekeinek és jogainak teljes mértékű tiszteletben tartása mellett történő megoldására, valamint azok hatékonyságának biztosítása határokon átnyúló összefüggésben
                           
                           
                              2008-2009
                           
                        
                              Az azonosított szűk keresztmetszetek alapján európai szintű korrekciós intézkedésekre történő javaslattétel, amennyiben a „rugalmas koordináció” nem vezet a várt eredményre
                           
                           
                              2008-2009
                           
                        
            
                  4.
               
               
                  
                     Az általános előrehaladás európai szinten történő vizsgálata az alábbiak révén:
                  
                              A tagállamok által elért eredmények és az európai digitális könyvtár létrehozására irányuló munka figyelemmel kísérése a nemzeti és európai szinten gyűjtött adatokon alapuló mennyiségi és minőségi mutatók segítségével
                           
                           
                              2007-től kezdődően
                           
                        
                              Jelentés benyújtása a tagállamok által elért eredményekről és a közös, többnyelvű hozzáférési pont létrehozása terén elért eredményekről, és különösen annak a vizsgálata, hogy a „rugalmas koordináció” megközelítés mennyire volt sikeres
                           
                           
                              2008
                           
                        
            
         (1)  A tevékenységekkel és célkitűzésekkel kapcsolatos javasolt ütemterv elérendő célokat fogalmaz meg a tagállamok és a Bizottság számára, de nem rendelkezik kötelező jelleggel.